title: "Handheld"
text: "Handheld (me di Hunen h\u00f6len) Giraaten sen sok Kompjuuters, wat em fuaral me langs heer en s\u00f6ner Staal en Tastatuur n\u00fctet.\n\nDes sen fuaral Smartphones en Tabletkompjuutern. Handheld-Giraaten sen ek diarfuar taacht, dat ja \u00f6n en Stroomnat aarberi, en diarom haa ja en Akku.\n\nSwaarhairen\nAur di Software-Tastatuur, wat bluat en \"Skelt\" fan en Hardware-Tastatuur es sen masi Funktsjoonen sa \u00fcs en \" Hard Reload\" fan en Internetsir ek sa iinfach t\u00f6 maaki.\n\nLeengeri Teksti let jam lung ek sa gur skriif \u00fcs me en Laptop of Desktop-Reekenmaskiin.\n\nDi Bidreftssysteemi let jam ek muar sa gur iinstel \u00fcs em dit fan en Desktop-Kompjuuter keent.\n\nDi Daatensk\u00fc\u00fcl es \u00fcnlik swaarer uuren \u00fcs dit al bi Kompjuuters wiar aurdat di Liren jit swaarer diarachter kum, hur'ling di Sk\u00fc\u00fcl t\u00f6fo es. Di Giraaten sen aaftinoch trinjom di Klok online en ken Daaten ombistj\u00fc\u00fcr s\u00f6ner dat di N\u00fcter dit weet.\n\nDiarme hinget uk t\u00f6hop, dat dit swaarer en swaarer es en lewi s\u00f6ner des Giraaten. Em heer jam altert waker bi di Hun, ken jam sa gur \u00fcs aural me hen fo en fair diarme Rekl\u0101mi ee\u0111er sin Smak aural hen stj\u00fc\u00fcrt.\n\nDigital Detox es diarom en Saak wat senerlig hunh\u00f6len Giraaten raaket.\n\nAltert en Reekenmaskiin me langs\nHandhelds ken em \u00f6nerwai uk \u00fcs \"Kiino\" n\u00fcti, wan em Filmi \u00f6n di Maskiin of en SD-Kaart heer. Me en Haurhiirer ken em sawat \u00f6nluki of Musik \u00f6nhiir.\n\nDi Apps uur altert beeter, en sa ken em uk muar en muar Aarbern \u00f6nerwai me sin \"Handheld\" maaki.\n\nEnergii\nWan em en Powerbank me langs heer, da ken di Stroom uk fuar leengeri Raisen me di Toch leengi. Nii Busi en Tochen haa aaftinoch USB-Leer\u00f6nsl\u00fcten, dat em sin Akku \u00f6nerwai ee\u0111erleer ken.\n\nHandhelds nem fuul mener Stroom \u00fcs Kompjuuters, en diarom leengt uk en litj PV-\u00d6nlaag aur't hiili Jaar diarfuar, fuaral wan em uk jir Powerbanks \u00fcs Reservi heer.\n\nFutnooten\n\nReekenmaskiinen\n Digit\u0101ltechnik"